कहा- एब्सोल्यूट जीनियस; बेहतरीन रणनीतिकार
Pakistani Former Captain Salman Butt Praises MS Dhoni पाकिस्तान के पूर्व कप्तान सलमान बट्ट ने चेन्नई सुपर किंग्स (CSK) के इंडियन प्रीमियर लीग (IPL) 2023 के फाइनल में पहुंचने के बाद टीम के कप्तान एमएस धोनी की तारीफ की।
पाकिस्तान के पूर्व कप्तान सलमान बट्ट ने चेन्नई सुपर किंग्स (CSK) के इंडियन प्रीमियर लीग (IPL) 2023 के फाइनल में पहुंचने के बाद टीम के कप्तान एमएस धोनी की तारीफ की। बट्ट ने धोनी को टैग करते हुए ट्वीट किया, 'एमएस धोनी कितने जीनियस हैं। बेहतरीन रणनीतिकार।'
धोनी की कप्तानी वाली CSK IPL 2023 के फाइनल में पहुंच गई है। चेन्नई ने मंगलवार को अपने होमग्राउंड चेपॉक स्टेडियम में खेले गए क्वालिफायर-1 में डिफेंडिंग चैंपियन गुजरात टाइटंस को 15 रन से हराया। धोनी की टीम ने सबसे ज्यादा 10वीं बार IPL फाइनल में जगह बनाई है। खिताबी मुकाबला 28 मई को अहमदाबाद के नरेंद्र मोदी स्टेडियम में खेला जाएगा।
गायकवाड ने खेली 60 रन की अहम पारी 
गुजरात ने टॉस जीतकर गेंदबाजी चुनी। चेन्नई ने पहले खेलते हुए 20 ओवर में 7 विकेट पर 172 रन बनाए। जवाब में गुजरात 20 ओवर में 157 रन पर ऑलआउट हो गई। इस जीत के हीरो ऋतुराज गायकवाड रहे। उन्होंने 44 बॉल पर 60 रन की अहम पारी खेली।
सलमान बट्ट का क्रिकेट करियर ​​​​
सलमान ने पाकिस्तान के लिए साल 2003 में बांग्लादेश के खिलाफ टेस्ट से अपना इंटरनेशनल डेब्यू किया था। वहीं साल 2010 में इंग्लैंड के खिलाफ उन्होंने इंटरनेशनल करियर से संन्यास ले लिया। सलमान ने पाकिस्तान के लिए खेलते हुए 33 टेस्ट मैचों में 1889 रन, 78 वनडे मैचों में 2725 रन और 24 टी-20 मैचों में 595 रन बनाए।
स्पोर्ट्स की अन्य खबरें भी पढ़ें... 
पाकिस्तान से छिन सकता है एशिया कप: भारत के मैच दूसरे देश में कराने का प्रपोजल खारिज, श्रीलंका सबसे मजबूत दावेदार
एशियाई क्रिकेट परिषद (ACC) ने एशिया कप को पाकिस्तान से बाहर कराने का फैसला किया है। मीडिया रिपोर्ट के मुताबिक, पाकिस्तान क्रिकेट बोर्ड (PCB) ने टूर्नामेंट को हाइब्रिड मॉडल पर कराए जाने का प्रस्ताव दिया था, जिसे सदस्य देशों ने खारिज कर दिया।  पूरी खबर पढ़ने के लिए यहां क्लिक करें... ​​​​​
IPL संन्यास पर धोनी बोले- फैसले के लिए 8-9 महीने:अभी से सिरदर्द नहीं लेना चाहता, CSK के साथ बना रहूंगा...मुझे इतना पता है
चेन्नई सुपर किंग्स 10वीं बार IPLफाइनल में पहुंच गई है। मंगलवार को चेपॉक में खेले गए पहले क्वालिफायर मैच में चेन्नई ने गुजरात टाइटंस को 15 रन से हरा दिया। मैच के बाद धोनी ने IPL से रिटायरमेंट पर पूछे गए सवाल पर जवाब दिया। उन्होंने कहा कि इस पर फैसला लेने के लिए 8-9 महीने का वक्त है। पूरी खबर पढ़ने के लिए यहां क्लिक करें... ​​​​​​